CELEX: 32020D0962
Language: lt
Date: 2020-07-02 00:00:00
Title: Komisijos įgyvendinimo sprendimas (ES) 2020/962 2020 m. liepos 2 d. kuriuo iš dalies keičiamos Įgyvendinimo sprendimo (ES) 2019/450 nuostatos dėl tam tikriems statybos produktams taikomų Europos vertinimo dokumentų nuorodų skelbimo (Tekstas svarbus EEE)

3.7.2020   
               
               
                  LT
               
               
                  Europos Sąjungos oficialusis leidinys
               
               
                  L 211/19
               
            
         KOMISIJOS ĮGYVENDINIMO SPRENDIMAS (ES) 2020/962
         2020 m. liepos 2 d.
         kuriuo iš dalies keičiamos Įgyvendinimo sprendimo (ES) 2019/450 nuostatos dėl tam tikriems statybos produktams taikomų Europos vertinimo dokumentų nuorodų skelbimo
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 22 straipsnį,
         kadangi:
         
                     (1)
                  
                  
                     pagal Reglamentą (ES) Nr. 305/2011 techninio vertinimo įstaigos turi taikyti Europos vertinimo dokumentuose, kurių nuorodos paskelbtos Europos Sąjungos oficialiajame leidinyje, pateiktus statybos produktų eksploatacinių savybių vertinimo metodus ir kriterijus, vertindamos tuose dokumentuose nurodytų statybos produktų esmines charakteristikas;
                  
               
                     (2)
                  
                  
                     gamintojams pateikus keletą prašymų dėl Europos techninio įvertinimo, techninio vertinimo įstaigų organizacija, vadovaudamasi Reglamento (ES) Nr. 305/2011 19 straipsniu, parengė ir priėmė 19 Europos vertinimo dokumentų;
                  
               
                     (3)
                  
                  
                     statybos produktai, su kuriais susiję techninio vertinimo įstaigų parengti ir priimti Europos vertinimo dokumentai, yra šie:
                     
                                 —
                              
                              
                                 hidroizoliacinis polimerinių membranų rinkinys, skirtas drėgnoje aplinkoje esančioms vidaus ir lauko sienoms, grindims ir baseinams,
                              
                           
                                 —
                              
                              
                                 išorinės ant medinių vienasluoksnių ar daugiasluoksnių sienų tinkuojamos kompozicinės termoizoliacinės sistemos rinkiniai,
                              
                           
                                 —
                              
                              
                                 termoizoliacija iš palaidos užpildo mineralinės vatos,
                              
                           
                                 —
                              
                              
                                 termoizoliacinės ir garsą izoliuojančios plokštės iš natūralios aglomeruotos kamštienos,
                              
                           
                                 —
                              
                              
                                 trimatės tvirtinimo vinimis plokštelės,
                              
                           
                                 —
                              
                              
                                 varžtai ir srieginiai strypai medinėms konstrukcijoms,
                              
                           
                                 —
                              
                              
                                 profiliuota aliuminio vinis medienos konstrukcijoms,
                              
                           
                                 —
                              
                              
                                 laikantysis kompozicinis sluoksniuotas produktas: sluoksniuotosios skiedrantų plokštės (LSL),
                              
                           
                                 —
                              
                              
                                 taškinė jungtis – fanerinė skėstadygė jungtis kryžmai sluoksniuotai medienai,
                              
                           
                                 —
                              
                              
                                 kompozicinės medienos sijos ir kolonos,
                              
                           
                                 —
                              
                              
                                 strypynai, skirti padidinti bebriaunių plokščių ir kolonų atsparumą praspaudimui,
                              
                           
                                 —
                              
                              
                                 izoliacinis statybinis elementas mūro sienoms,
                              
                           
                                 —
                              
                              
                                 vertikalus išcentrinis lietaus vandens srauto reguliatorius,
                              
                           
                                 —
                              
                              
                                 gabiono dėžės, čiužinių ir maišų tipo gabionai, pagaminti iš tinklo šešiakampėmis taisyklingomis akutėmis, padengti metalu ir su papildoma organine danga arba be jos,
                              
                           
                                 —
                              
                              
                                 plokščios plastikinės stogo plokštės, pagamintos iš perdirbto plastiko, skirtos savirėmėms ar visiškai paremiamoms nevientisoms stogo ir (arba) išorinėms dangoms,
                              
                           
                                 —
                              
                              
                                 stoglangis su klijuotiniu arba mechaniškai pritvirtintu dengiamuoju stiklu,
                              
                           
                                 —
                              
                              
                                 ugniai atsparus aklinasis stoglangis,
                              
                           
                                 —
                              
                              
                                 suveržimo sistema surenkamiesiems gelžbetoniniams elementams jungti,
                              
                           
                                 —
                              
                              
                                 išoriškai sucementuotos sudėtinės sistemos su neorganine matrica, skirtos betono ir mūro struktūroms stiprinti;
                              
                           
               
                     (4)
                  
                  
                     pakeičiant anksčiau naudotas Europos techninio liudijimo rekomendacijas buvo parengtas Europos vertinimo dokumentas, taikomas trimatėms tvirtinimo vinimis plokštelėms, ir Europos vertinimo dokumentas, taikomas kompozicinės medienos sijoms ir kolonoms, o techninio vertinimo įstaigų organizacijos parengti ir priimti Europos vertinimo dokumentai, taikomi kitiems 17 statybos produktų, yra grindžiami tik atskirų gamintojų prašymais atlikti Europos techninius vertinimus;
                  
               
                     (5)
                  
                  
                     techninio vertinimo įstaigų organizacijos parengti ir priimti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus. Todėl tikslinga tų Europos vertinimo dokumentų nuorodas paskelbti Europos Sąjungos oficialiajame leidinyje;
                     
                  
               
                     (6)
                  
                  
                     Europos vertinimo dokumentų nuorodų sąrašas skelbiamas Komisijos įgyvendinimo sprendimu (ES) 2019/450 (2). Siekiant aiškumo, į šį sąrašą turėtų būti įtrauktos nuorodos į naujus Europos vertinimo dokumentus;
                  
               
                     (7)
                  
                  
                     todėl Įgyvendinimo sprendimas (ES) 2019/450 turėtų būti atitinkamai iš dalies pakeistas;
                  
               
                     (8)
                  
                  
                     kad Europos vertinimo dokumentus būtų galima pradėti naudoti kuo anksčiau, šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/450 priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. liepos 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 88, 2011 4 4, p. 5.
         
            (2)  2019 m. kovo 19 d. Komisijos įgyvendinimo sprendimas (ES) 2019/450 dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo (OL L 77, 2019 3 20, p. 78).
      
      
         
            PRIEDAS
            Įgyvendinimo sprendimo (ES) 2019/450 priede eilės tvarka pagal nuorodų numerius įrašomos šios eilutės:
            
                        030400-00-0605
                     
                     
                        Hidroizoliacinis polimerinių membranų rinkinys, skirtas drėgnoje aplinkoje esančioms vidaus ir lauko sienoms, grindims ir baseinams
                     
                  
                        040465-00-0404
                     
                     
                        Išorinės ant medinių vienasluoksnių ar daugiasluoksnių sienų tinkuojamos kompozicinės termoizoliacinės sistemos
                     
                  
                        040729-00-1201
                     
                     
                        Termoizoliacija iš palaidos užpildo mineralinės vatos
                     
                  
                        041389-00-1201
                     
                     
                        Termoizoliacinės ir garsą izoliuojančios plokštės iš natūralios aglomeruotos kamštienos
                     
                  
                        130186-00-0603
                     
                     
                        Trimatės tvirtinimo vinimis plokštelės
                        (pakeičia techninę specifikaciją „ETAG 015“)
                     
                  
                        130118-01-0603
                     
                     
                        Varžtai ir srieginiai strypai medinėms konstrukcijoms
                        (pakeičia EVD 130118-00-0603)
                     
                  
                        130287-00-0603
                     
                     
                        Profiliuota aliuminio vinis medienos konstrukcijoms
                     
                  
                        130308-00-0304
                     
                     
                        Laikantysis kompozicinis sluoksniuotas produktas: sluoksniuotosios skiedrantų plokštės (LSL)
                     
                  
                        130336-00-0603
                     
                     
                        Taškinė jungtis – fanerinė skėstadygė jungtis kryžmai sluoksniuotai medienai
                     
                  
                        130367-00-0304
                     
                     
                        Kompozicinės medienos sijos ir kolonos
                        (pakeičia techninę specifikaciją „ETAG 011“)
                     
                  
                        160055-00-0301
                     
                     
                        Strypynai, skirti padidinti bebriaunių plokščių ir kolonų atsparumą praspaudimui
                     
                  
                        170011-00-0305
                     
                     
                        Izoliacinis statybinis elementas mūro sienoms
                     
                  
                        180023-00-0704
                     
                     
                        Vertikalus išcentrinis lietaus vandens srauto reguliatorius
                     
                  
                        200050-02-0102
                     
                     
                        Gabiono dėžės, čiužinių ir maišų tipo gabionai, pagaminti iš tinklo šešiakampėmis taisyklingomis akutėmis, padengti metalu ir su papildoma organine danga arba be jos
                        (pakeičia EVD 200050-01-0102)
                     
                  
                        220010-01-0402
                     
                     
                        Plokščios plastikinės stogo plokštės, pagamintos iš perdirbto plastiko, skirtos savirėmėms ar visiškai paremiamoms nevientisoms stogo ir (arba) išorinėms dangoms
                        (pakeičia EVD 220010-00-0402)
                     
                  
                        220062-00-0401
                     
                     
                        Stoglangis su klijuotiniu arba mechaniškai pritvirtintu dengiamuoju stiklu
                     
                  
                        220116-00-0401
                     
                     
                        Ugniai atsparus aklinasis stoglangis
                     
                  
                        332001-00-0602
                     
                     
                        Suveržimo sistema surenkamiesiems gelžbetoniniams elementams jungti
                     
                  
                        340275-00-0104
                     
                     
                        Išoriškai sucementuotos sudėtinės sistemos su neorganine matrica, skirtos betono ir mūro struktūroms stiprinti